ข้อมูลผลการคัดกรองวัณโรค เขตสุขภาพที่ 2

2025-12-26T08:02:51.463931+00:00
NTIP, TB, รายงานการคัดกรอง

จากผลการดําเนินงานในปีงบประมาณ 2561 พบว่ามีผู้ป่วยขึ้นทะเบียนรักษาวัณโรค (ผู้ป่วยราย ใหม่และกลับเป็นซ้ำ จำนวน 85,029 ราย คิดเป็นอัตราความครอบคลุมของการค้นพบและขึ้นทะเบียน รักษาร้อยละ 80 (85,029/106,000) ผู้ป่วยวัณโรคที่สัมพันธ์กับการติดเชื้อเอชไอวี 7,130 ราย คิดเป็น ร้อยละ 10 ของผู้ที่ได้รับการตรวจเชื้อเอชไอวีซึ่งข้อมูลการตรวจทางห้องปฏิบัติการพบว่า ผู้ป่วยใหม่และ รักษาซ้ำมีผลการวินิจฉัยที่รวดเร็วโดยเทคโนโลยีอณูชีววิทยา เพียงร้อยละ 19 และผลสำเร็จการรักษาของ ผู้ป่วยวัณโรครายใหม่และกลับเป็นซ้ำที่ขึ้นทะเบียนรักษาในปีงบประมาณ 2560 เท่ากับร้อยละ 84.0 เป้าหมายการป้องกันควบคมวัณโรค (ปีพ.ศ. 2560 – 2578) องค์การอนามัยโลกได้จัดทำยุทธศาสตร์ยุติวัณโรค (End TB strategy) โดยกำหนดเป้าหมาย ของยุทธศาสตร์ยุติวัณโรคไว้ในปีพ.ศ. 2578 โดยมีเป้าหมายดังนี้ 1. ลดอุบัติการณ์วัณโรคให้ต่ำว่า 10 ต่อแสนประชากร 2. ลดจำนวน ผู้ป่วยวัณโรคเสียชีวิตลงร้อยละ 95 เทียบกับปีพ.ศ.2558 3. ไม่มีผู้ป่วยวัณโรคและครอบครัวที่ได้รับผลกระทบค่าใช้จ่ายจากการดูแลรักษาวัณโรค ซึ่งข้อมูลการคัดกรองจึงมีความจำเป็นในการเปิดเผยข้อมูลตามยุทธศาสตร์ยุติวัณโรคไว้ในปีพ.ศ. 2578